דראפט ה-NBA 1984

דראפט ה-NBA 1984 הוא הדראפט שקדם לעונת המשחקים 1984/1985 ב-NBA. טקס הדראפט התקיים במדיסון סקוור גארדן, אולמה של הניו יורק ניקס, ב-19 ביוני 1984. דראפט זה נחשב לאחד הדראפטים הגדולים בכל הזמנים (יחד עם 1996 ו-2003), בשל ריבוי הכוכבים שנבחרו בו. ארבעה שחקני NBA שנבחרו בו (האקים אולאג'ואן, מייקל ג'ורדן, צ'ארלס בארקלי וג'ון סטוקטון) נכנסו להיכל התהילה של הכדורסל, ועוד אחד (אוסקר שמידט) שלא שיחק בליגה. שליש מהשחקנים שנבחרו בסיבוב הראשון נבחרו למשחק האלוסטאר במהלך הקריירה, ו-3 שחקנים זכו יחד ב-4 תוארי MVP של העונה הסדירה. היוסטון רוקטס השתמשו בבחירה הראשונה שלהם כדי לבחור את האקים אולאג'ואן, סנטר ג'וניור מאוניברסיטת יוסטון. אולאג'ואן, יליד ניגריה, הפך לשחקן יליד החוץ השני שנבחר בבחירה הראשונה בדראפט, אחרי מייקל תומפסון מאיי בהאמה ב-1978. הפורטלנד טרייל בלייזרס השתמשו בבחירה השנייה ובחרו את סם בואי מאוניברסיטת קנטקי, בחירה שנחשבה לאחת מהטעויות הגדולות בכל הזמנים. שיקגו בולס השתמשו בבחירה השלישית ובחרו את זוכה פרס ג'ון אר. וודן ופרס נייסמית' לשחקן השנה במכללות, מייקל ג'ורדן מאוניברסיטת קרוליינה הצפונית. ג'ורדן המשיך וזכה בפרס רוקי השנה ב-NBA וגם נבחר לחמישיית העונה השנייה ב-NBA בעונת הרוקי שלו. חברו של ג'ורדן בקרוליינה הצפונית, סם פרקינס, נבחר במקום הרביעי על ידי דאלאס מאבריקס. צ'ארלס בארקלי, פורוורד ג'וניור מאוניברסיטת אובורן, נבחר במקום החמישי על ידי פילדלפיה 76'. אולאג'ואן, ג'ורדן ובארקלי, יחד עם הבחירה ה-16 ג'ון סטוקטון (יוטה ג'אז) והבחירה ה-131 אוסקר שמידט (ניו ג'רזי נטס, לא שיחק בליגה), הוכנסו להיכל התהילה של הכדורסל. ארבעת הראשונים גם נכנסו לרשימת 50 השחקנים הגדולים בתולדות ה-NBA שהוכרזה במלאת 50 שנה לליגה ב-1996. הישגיו של אולאג'ואן כוללים שתי אליפויות NBA, שני פרסי MVP של סדרת הגמר, MVP של העונה הסדירה, שני פרסי שחקן ההגנה של העונה, 12 בחירות לחמישיית העונה ב-NBA, 12 בחירות למשחק האולסטאר של ה-NBA ותשע בחירות לחמישיית ההגנה של העונה ב-NBA. אולאג'ואן פרש כמלך החסימות של הליגה בכל הזמנים, עם 3,830 חסימות, ונכון ל-2023 הוא עדיין מדורג במקום הראשון ברשימה. הבחירה השלישית, ג'ורדן, הצליח אפילו יותר מאולאג'ואן. הוא זכה בשש אליפויות NBA (מתוך שש הופעות בגמר), שישה פרסי MVP של הגמר, חמישה פרסי MVP של העונה הסדירה, פרס שחקן ההגנה, 11 בחירות לחמישיית העונה, 14 בחירות לאולסטאר, שלושה פרסי ה-MVP של משחק האולסטאר של ה-NBA, ותשע בחירות לחמישיית ההגנה. ג'ורדן אף נחשב על ידי רבים לשחקן הטוב ביותר בהיסטוריה. בארקלי וסטוקטון מעולם לא זכו באליפות NBA, אבל שניהם זכו בפרסים ותארים רבים. בארקלי זכה ב-MVP ב-1993 ונבחר ל-11 חמישיות העונה, אחד עשר משחקי אולסטאר, והיה ה-MVP של משחק האולסטאר ב-1991. סטוקטון נבחר ל-11 חמישית העונה, עשרה משחקי אולסטאר וחמש חמישיות הגנה לפני שפרש כמלך האסיסטים והחטיפות והיה MVP-שותף במשחק האולסטאר ב-1993 יחד עם חברו ליוטה ג'אז, קארל מלון. ג'ורדן, בארקלי וסטוקטון שיחקו מאוחר יותר בנבחרת ארצות הברית שזכתה במדליית זהב באולימפיאדת ברצלונה 1992, שנודעה כ"קבוצת החלומות" (Dream Team). אלווין רוברטסון, הבחירה השביעית, הוא השחקן הנוסף היחיד מהדראפט הזה שזכה בפרסי NBA שנתיים כשחקן; הוא זכה גם בפרס שחקן ההגנה של העונה וגם בפרס השחקן המשתפר של העונה ב-NBA ב-1986. הוא גם נבחר לחמישיית עונה אחת, לארבעה משחקי אולסטאר ולשש חמישיות הגנה ברצף. הן רוברטסון והן אולאג'ואן הם בין ארבעה שחקנים בלבד בתולדות ה-NBA שאי פעם רשמו קוואדרופל דאבל. שני שחקנים נוספים מהדראפט הזה, הבחירה התשיעית אוטיס ת'ורפ (קנזס סיטי קינגס) והבחירה ה-11 קווין ויליס (אטלנטה הוקס), נבחרו גם הם למשחק אולסטאר אחד כל אחד. ויליס אף נבחר לחמישיית עונה אחת. ריק קרלייל, הבחירה ה-70, הפך למאמן לאחר שסיים את קריירת המשחק שלו וזכה בפרס מאמן השנה ב-NBA ב-2002 כשאימן את דטרויט פיסטונס. ב-2011 הוא אימן את דאלאס מאבריקס לאליפות NBA. מחזור הדראפט של 1984 נחשב לאחד הטובים בתולדות ה-NBA, שכן הוא הצמיח חמישה חברי היכל התהילה ושבעה אולסטארים. עם זאת, הוא גם זכור בשל בחירת הבלייזרס בסם בואי, בחירה שנחשבת לאחת מטעויות הדראפט הגדולות בתולדות ה-NBA. מאמינים שהבלייזרס בחרו בבואי על פני מייקל ג'ורדן מכיוון שכבר היה להם קלע של אולסטאר בדמות ג'ים פקסון וקלע צעיר, קלייד דרקסלר, אותו בחרו בדראפט 1983. אף על פי שדרקסלר המשיך בקריירה מצליחה, הקריירה של בואי נקטעה בשל פציעות; הוא החמיץ שתיים משלוש העונות האחרונות גם בקריירת המכללות שלו. למרות קריירה של 10 שנים ב-NBA וממוצעים של 10.9 נקודות ו-7.5 ריבאונדים למשחק, הקריירה של בואי נקטעה על ידי חמישה ניתוחי רגל, שהגבילו אותו ל-139 משחקים בעוד חמש שנים עם הבלייזרס. אוסקר שמידט הברזילאי נבחר בבחירה ה-131 בסיבוב השישי בדראפט על ידי ניו ג'רזי נטס. עם זאת, שמידט דחה את ההצעות לשחק ב-NBA ונשאר לשחק באיטליה ואחר כך בברזיל, כדי שיוכל לשחק במדי נבחרתו (שחקני NBA נחשבו למקצוענים על ידי פיב"א, וככאלה לא יכלו להשתתף בטורנירים בין-לאומיים). הוא שיחק בחמש אולימפיאדות והיה מלך הסלים בשלוש מהן. הוא סיים את הקריירה שלו עם 49,703 נקודות במועדונים שונים ובנבחרת ברזיל, יותר מלך הסלים של ה-NBA בכל הזמנים, לברון ג'יימס, שקלע 38,390 נקודות בקריירת ה-NBA שלו. בשנת 2010 הכניסה פיב"א את שמידט להיכל התהילה שלה, והוא הוכנס גם להיכל התהילה של הכדורסל בשנת 2013. האתלט של אוניברסיטת יוסטון, קרל לואיס, שמעולם לא שיחק כדורסל מכללות, נבחר על ידי שיקגו בולס בבחירה ה-208 בסיבוב העשירי. לואיס, שנבחר גם בדראפט ה-NFL של אותה שנה על ידי דאלאס קאובויס, נשאר בקריירת האתלטיקה שלו והמשיך לזכות בתשע מדליות זהב אולימפיות ושמונה מדליות זהב באליפות העולם. דראפט זה היה האחרון ב-NBA בלי שחקנים שלא נבחרו ושיחקו ב-NBA. החל משנת 1985 ואילך, מספר שחקנים שלא נבחרו בדראפט ייכנסו לליגה, כאשר יותר מהם יגיעו לאחר שהליגה הפחיתה את מספר הסיבובים בדראפט מעשרה לשניים שנהוגים נכון ל-2023. דראפט 1984, באתר ה-NBA דראפט 1984, באתר Statmuse דראפט 1984, באתר Basketball-Reference Goldaper, Sam (20 ביוני 1984). "Olajuwon Is No.1 Pick in College Draft". The New York Times Company. נבדק ב-22 בפברואר 2010. {{cite web}}: (עזרה) NBA.com, Joe Boozell, special to. "The List: Top five draft classes in NBA history". NBA.com. אורכב מ-המקור ב-2016-06-21. נבדק ב-2016-06-15. "25 of the best NBA Draft picks ever". CBSSports.com. נבדק ב-2016-06-15. Dufresne, Chris (11 במרץ 1991). "Hakeem Still Can Be Called 'the Dream'". Los Angeles Times. נבדק ב-22 במרץ 2010. {{cite web}}: (עזרה) "Point guard trio linked to draft history". NBC Sports. NBC Universal. 29 ביוני 2005. אורכב מ-המקור ב-7 באוקטובר 2012. נבדק ב-22 בפברואר 2010. {{cite web}}: (עזרה) Dupree, David (17 ביוני 1984). "NBA Draft '84: Choosing from the Choice". The Washington Post. נבדק ב-22 בפברואר 2010. {{cite web}}: (עזרה) "Michael Jordan Bio". NBA.com. Turner Sports Interactive, Inc. ארכיון מ-21 במרץ 2010. נבדק ב-23 בפברואר 2010. {{cite web}}: (עזרה) "Naismith Memorial Basketball Hall of Fame Inductees". basketball-reference.com. נבדק ב-23 בפברואר 2010. {{cite web}}: (עזרה) "The NBA's 50 Greatest Players". NBA.com. Turner Sports Interactive, Inc. אורכב מ-המקור ב-5 באפריל 2010. נבדק ב-23 בפברואר 2010. {{cite web}}: (עזרה) "Hakeem Olajuwon Bio". NBA.com. Turner Sports Interactive, Inc. אורכב מ-המקור ב-16 במאי 2008. נבדק ב-23 בפברואר 2010. {{cite web}}: (עזרה) "Charles Barkley Bio". NBA.com. Turner Sports Interactive, Inc. נבדק ב-23 בפברואר 2010. {{cite web}}: (עזרה) "John Stockton Bio". NBA.com. Turner Sports Interactive, Inc. נבדק ב-23 בפברואר 2010. {{cite web}}: (עזרה) "Alvin Robertson Statistics". basketball-reference.com. נבדק ב-5 בדצמבר 2010. {{cite web}}: (עזרה) "Otis Thorpe Statistics". basketball-reference.com. נבדק ב-5 בדצמבר 2010. {{cite web}}: (עזרה) "Kevin Willis Statistics". basketball-reference.com. נבדק ב-5 בדצמבר 2010. {{cite web}}: (עזרה) "Rick Carlisle Coaching Record". basketball-reference.com. ארכיון מ-4 ביולי 2011. נבדק ב-14 ביוני 2011. {{cite web}}: (עזרה) "NBA's Best Draft Classes". Sports Illustrated. Time Warner Company. נבדק ב-23 בפברואר 2010. {{cite web}}: (עזרה) "With A Little Luck..." NBA.com/Bulls. Turner Sports Interactive, Inc. 25 ביוני 2006. ארכיון מ-21 במרץ 2010. נבדק ב-23 בפברואר 2010. {{cite web}}: (עזרה) Fox, Jeff (11 בדצמבר 2009). "1984 NBA Draft Remix". Slam Online. Source Interlink Magazines, LLC. אורכב מ-המקור ב-4 בפברואר 2010. נבדק ב-23 בפברואר 2010. {{cite web}}: (עזרה) Nance, Roscoe (5 בנובמבר 2006). "Stars from 2003 NBA Draft looking like legendary 1984 class". USA Today. נבדק ב-23 בפברואר 2010. {{cite web}}: (עזרה) עדיף ללכת לבחירות חוזרות: עשר הבחירות הגרועות בתולדות דראפט ה-NBA, באתר וואלה, 20 ביוני 2019 סם בואי לפה: האיש שנבחר לפני ג'ורדן בדראפט, באתר www.makorrishon.co.il ברק חקלאי, "נואשים לסנטר": הקבוצה שלא בחרה את ג'ורדן בדראפט, באתר ynet, 23 באפריל 2020 Schoenfield, David (26 באפריל 2006). "The 100 worst draft picks ever". ESPN.com. נבדק ב-23 בפברואר 2010. {{cite web}}: (עזרה) "Reader ballots tab Bowie as biggest NBA draft bust ever". USA Today. 26 ביוני 2008. נבדק ב-23 בפברואר 2010. {{cite web}}: (עזרה) Hollinger, John (26 ביוני 2003). "The 10 biggest draft flops in NBA history". Sports Illustrated. נבדק ב-1 באפריל 2010. {{cite web}}: (עזרה) "NBA Draft Bust". Sports Illustrated. ארכיון מ-14 בינואר 2010. נבדק ב-23 בפברואר 2010. {{cite web}}: (עזרה) "NBA's Biggest Draft Busts". NY Daily News. 28 באוגוסט 2009. נבדק ב-23 בפברואר 2010. {{cite web}}: (עזרה) DuPree, David (25 ביוני 2007). "25 drafts, dozens of stars, one Michael". USA Today. נבדק ב-23 בפברואר 2010. {{cite web}}: (עזרה) Stein, Marc (14 בספטמבר 2007). "Sam Bowie feels Greg Oden's pain". ESPN.com. נבדק ב-23 בפברואר 2010. {{cite web}}: (עזרה) "Sam Bowie Statistics". basketball-reference.com. ארכיון מ-6 באפריל 2010. נבדק ב-22 בפברואר 2010. {{cite web}}: (עזרה) "Brazil's Oscar is Retiring". The New York Times. 27 במאי 2003. נבדק ב-22 בפברואר 2010. {{cite web}}: (עזרה) "FIBA announces 2010 Hall of Fame Class". FIBA. 20 באוגוסט 2010. אורכב מ-המקור ב-19 באוקטובר 2010. נבדק ב-29 בנובמבר 2010. {{cite web}}: (עזרה) "Five Direct-Elect Members Announced for the Class of 2013 By the Naismith Memorial Basketball Hall of Fame" (הודעה לעיתונות). Naismith Memorial Basketball Hall of Fame. 15 בפברואר 2013. אורכב מ-המקור ב-18 בפברואר 2013. נבדק ב-23 בפברואר 2013. {{cite press release}}: (עזרה) Kim, Randy (19 ביוני 2003). "Draft Oddities". NBA.com. Turner Sports Interactive, Inc. אורכב מ-המקור ב-24 במרץ 2010. נבדק ב-22 בפברואר 2010. {{cite web}}: (עזרה) Schwartz, Larry (29 בדצמבר 2006). "King Carl had long, golden reign". ESPN.com. נבדק ב-22 בפברואר 2010. {{cite web}}: (עזרה)